*****

ΚΑΝΟΝΙΣΜΟΣ (ΕΟΚ) αριθ. 885/85 ΤΗΣ ΕΠΙΤΡΟΠΗΣ

της 2ας Απριλίου 1985

σχετικά με τις ελάχιστες ποιοτικές προδιαγραφές για τα κεράσια σε σιρόπι που είναι επιλέξιμα για ενίσχυση στην παραγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς των προϊόντων που έχουν μεταποιηθεί από οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 746/85 (2), και ιδίως το άρθρο 3δ παράγραφος 4,

Εκτιμώντας:

ότι το άρθρο 3 παράγραφος 1 του κανονισμού (ΕΟΚ) αριθ. 516/77 προβλέπει ένα σύστημα ενίσχυσης στην παραγωγή για ορισμένα προϊόντα· ότι το άρθρο 3δ παράγραφος 1 στοιχείο β) του κανονισμού ορίζει ότι η ενίσχυση θα καταβάλλεται μόνο για τα προϊόντα τα οποία ανταποκρίνονται στις ελάχιστες ποιοτικές προδιαγραφές που πρέπει να καθοριστούν·

ότι ο στόχος των εν λόγω ποιοτικών προδιαγραφών είναι να αποφευχθεί η παραγωγή προϊόντων για τα οποία δεν υπάρχει ζήτηση ή προϊόντων τα οποία θα μπορούσαν να προκαλέσουν διαταραχή της αγοράς· ότι οι προδιαγραφές αυτές πρέπει να βασίζονται σε παραδοσιακές δίκαιες διαδικασίες παρασκευής·

ότι, προκειμένου να εφαρμοστεί το σύστημα ενίσχυσης στην παραγωγή, ο κανονισμός αυτός πρέπει να εφαρμοστεί σε συνδυασμό με τον κανονισμό (ΕΟΚ) αριθ. 1599/84 της Επιτροπής της 5ης Ιουνίου 1984 περί λεπτομερών κανόνων για την εφαρμογή του συστήματος ενίσχυσης στην παραγωγή προϊόντων που έχουν μεταποιηθεί από οπωροκηπευτικά (3), ιδίως όσον αφορά τον έλεγχο των μεταποιημένων προϊόντων·

ότι οι ποιοτικές προδιαγραφές που καθορίζονται σ' αυτό τον κανονισμό είναι μέτρα για την εφαρμογή του συστήματος της ενισχύσεως στην παραγωγή· ότι δεν έχουν καθοριστεί ακόμη στην Κοινότητα ποιοτικές προδιαγραφές για την εμπορία των προϊόντων· ότι, για τον σκοπό αυτό, μπορούν να εξακολουθούν να εφαρμόζονται οι εθνικές προδιαγραφές από τα κράτη μέλη, με την προϋπόθεση ότι συμβιβάζονται με τις διατάξεις της συνθήκης για την ελεύθερη κυκλοφορία των εμπορευμάτων·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τις ελάχιστες ποιοτικές προδιαγραφές που πρέπει να πληρούν τα κεράσια σε σιρόπι, όπως ορίζονται στο άρθρο 1 παράγραφος 2 στοιχείο γ) του κανονισμού (ΕΟΚ) αριθ. 1599/84, προκειμένου να τύχουν της ενίσχυσης στην παραγωγή που προβλέπεται στο άρθρο 3 παράγραφος 1 του κανονισμού (ΕΟΚ) αριθ. 516/77.

Άρθρο 2

Για την παρασκευή κερασιών σε σιρόπι, χρησιμοποιούνται μόνο τα είδη:

- Prunus avium L. (Bigarreaux και άλλα γλυκοκέρασα), και

- Prunus cerasus L. (βύσσινα).

Η πρώτη ύλη θα είναι νωπή, υγιής, καθαρή και κατάλληλη για μεταποίηση.

Η πρώτη ύλη μπορεί να έχει διατηρηθεί με απλή ψύξη, κατάψυξη ή με αέριο, προκειμένου να εμποδιστεί προσωρινά η ζύμωση πριν χρησιμοποιηθεί για την παρασκευή κερασιών σε σιρόπι.

Άρθρο 3

1. Τα κεράσια σε σιρόπι θα συνίστανται από ολόκληρα κεράσια, με ή χωρίς πυρήνα. Κάθε περιέκτης πρέπει να περιέχει αποκλειστικά είτε:

- Bigarreaux, ή

- άλλα γλυκοκέρασα, ή

- βύσσινα.

2. Τα κεράσια σε σιρόπι να είναι απαλλαγμένα από ξένες ύλες μη φυτικής προέλευσης, καθώς και από ξένες γεύσεις και οσμές. Τα κεράσια σε σιρόπι που περιέχουν ειδικά συστατικά θα θεωρούνται απαλλαγμένα από ξένες γεύσεις και οσμές όταν τα χρησιμοποιούμενα συστατικά δεν έχουν ασυνήθιστη γεύση ή οσμή.

3. Τα κεράσια σε σιρόπι θα είναι πρακτικά απαλλαγμένα από ξένες ύλες φυτικής προέλευσης, από καρπούς με μώλωπες και από καρπούς που έχουν υποστεί ζημίες από μηχανικές αιτίες. Τα κεράσια με πυρήνα σε σιρόπι θα πρέπει επίσης να είναι, σε μεγάλη κλίμακα, απαλλαγμένα από κεράσια με πυρήνες.

Άρθρο 4

1. Τα κεράσια σε σιρόπι θα θεωρούνται ότι είναι σύμφωνα με το άρθρο 3 παράγραφος 2, όταν δεν έχουν ξεπεραστεί τα ακόλουθα όρια ανοχής:

1.2,3.4,5 // // // // // Κεράσια Bigarreaux και

άλλα γλυκορέρασα

// Βύσσινα

// // 1.2.3.4.5 // // Με πυρήνα // Χωρίς πυρήνα // Με πυρήνα // Χωρίς πυρήνα // // // // // // Πυρήνες ή θραύσματα πυρήνων // Δεν εφαρμόζεται // 100 πυρήνες // Δεν εφαρμόζεται // 100 πυρήνες // Καρποί με μώλωπες // 1 000 gr // 1 500 gr // 1 000 gr // 1 500 gr // Καρποί που έχουν υποστεί ζημίες από μηχανικές αιτίες // 200 gr // 1 000 gr // 500 gr // 1 500 gr // Αβλαβείς ξένες ύλες φυτικής προέλευσης // 150 τεμάχια // 150 τεμάχια // 150 τεμάχια // 150 τεμάχια // // // // //

Τα όρια ανοχής έχουν καθοριστεί ανά 10 kg στραγγισμένου καθαρού βάρους.

2. Για τους σκοπούς της παραγράφου 1:

α) «πυρήνες ή θραύσματα πυρήνων» σημαίνει ολόκληρους πυρήνες και ορατά τεμάχια τα οποία είναι σκληρά και αιχμηρά. Τα τεμάχια πυρήνος θα θεωρούνται ότι αποτελούν ολόκληρο πυρήνα όταν:

- ένα τεμάχιο είναι μεγαλύτερο από μισό πυρήνα, ή

- έχει βρεθεί σύνολο τριών τεμαχίων·

β) «καρποί με μώλωπες» σημαίνει καρπούς οι οποίοι φέρουν στην επιφάνειά τους κηλίδες ή στίγματα που έρχονται σαφώς σε αντίθεση με το γενικό χρώμα και που μπορούν να εισχωρούν στη σάρκα του καρπού, ιδίως μώλωπες, ρωγμές και κηλίδες σκούρου χρώματος·

γ) «καρποί οι οποίοι έχουν υποστεί ζημίες από μηχανικές αιτίες » σημαίνει καρπούς οι οποίοι έχουν υποστεί μηχανική μεταχείριση και, κατά συνέπεια, έχουν τεμαχισθεί·

δ) «αβλαβείς ξένες ύλες φυτικής προέλευσης» σημαίνει φυτικές ύλες άσχετες με τον καρπό αυτό καθευατό, ή οι οποίες ήταν προσκολλημένες στο νωπό καρπό αλλά θα έπρεπε να είχαν αφαιρεθεί κατά τη μεταποίηση, ιδιαίτερα κοτσάνια και φύλλα και μέρη αυτών · εντούτοις, αποκλείονται οι πυρήνες.

Άρθρο 5

1. Τα κεράσια και το σιρόπι σε ένα περιέκτη θα πληρούν τουλάχιστον το 90 % της υδατοχωρητικότητας του περιέκτη.

2. Το στραγγισμένο καθαρό βάρος των καρπών θα είναι, κατά μέσο όρο, τουλάχιστον ίσο με τα ακόλουθα ποσοστά υδατοχωρητικότητας του περιέκτη, εκφρασμένα σε γραμμάρια:

1,3.4,6 // // // Κεράσια με πυρήνα

// Κεράσια χωρίς πυρήνα

//

// // // // // 1.2.3.4.5.6 // Bigarreaux // Άλλα γλυκοκέρασα // Βύσσινα // Bigarreaux // Άλλα γλυκοκέρασα // Βύσσινα // // // // // // // 56 % // 55 % // 52 % // 55 % // 52 % // 50 % // // // // // //

3. Όταν τα κεράσια σε σιρόπι είναι συσκευασμένα σε γυάλινους περιέκτες, η χωρητικότητα σε ύδωρ μειώνεται κατά 20 ml πριν υπολογισθούν τα ποσοστά που αναφέρονται στις παραγράφους 1 και 2.

4. Κάθε περιέκτης θα φέρει ένδειξη η οποία θα αναφέρει τον μήνα και το έτος συσκευασίας και τον μεταποιητή. Οι ενδείξεις αυτές πρέπει να είναι εγκεκριμένες από τις αρμόδιες αρχές του κράτους μέλους στο οποίο έγινε η συσκευασία. Άρθρο 6

Κάθε ημέρα και σε τακτικά διαστήματα κατά τη διάρκεια της περιόδου μεταποίησης, ο μεταποιητής ελέγχει αν τα κεράσια σε σιρόπι πληρούν τους όρους για χορήγηση ενίσχυσης. Το αποτέλεσμα του ελέγχου καταγράφεται.

Άρθρο 7

Ο παρών κανονισμός αρχίζει να ισχύει στις 10 Μαΐου 1985.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Απριλίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 81 της 23. 3. 1985, σ. 10.

(3) ΕΕ αριθ. L 152 της 8. 6. 1984, σ. 16.